ตะวันออกกลางตึงเครียด นักวิเคราะห์คาดกดหุ้นลงแนวรับ 1,550-1,540 จุด
การเข้าเก็งกำไรเล่นรอบรีบาวด์ระยะสั้น กลยุทธ์ระยะกลาง-ยาว คือ เลือกลงทุนทยอยสะสม หุ้นพื้นฐานดี หุ้น Defensive และปันผลสูง และหุ้นกลุ่มรีท และกองทุนโครงสร้างพื้นฐาน ซึ่งบอนด์ยิลด์ไทยปรับลง
8 ม.ค. 2563

การเข้าเก็งกำไรเล่นรอบรีบาวด์ระยะสั้น กลยุทธ์ระยะกลาง-ยาว คือ เลือกลงทุนทยอยสะสม หุ้นพื้นฐานดี หุ้น Defensive และปันผลสูง และหุ้นกลุ่มรีท และกองทุนโครงสร้างพื้นฐาน ซึ่งบอนด์ยิลด์ไทยปรับลง
บล.ดีบีเอส วิคเกอร์ ระบุว่า ตลาดหุ้นถูกกดดันจากอิหร่านเริ่มปฏิบัติการตอบโต้ ธปท. ช่วย SME จะกระทบรายได้กับธนาคาร เช่น KBANK อาจกระทบราคาหุ้นช่วงสั้น ด้าน LTV ธปท.ยอมรับอาจผ่อนคลาย แต่ยังไม่มีมาตรการออกมา ซึ่งจะครบรอบปี เม.ย. 63 ที่เริ่มใช้เกณฑ์ หุ้นกลุ่มพลังงานยังเด่นจากความตึงเครียดตะวันออกกลาง เน้นซื้อ PTT, PTTEP
คาดว่า SET ซื้อขายในกรอบ 1550-1600 จุด แนวต้านเป็น 1590-1600 จุด แนวรับอยู่ที่ 1550-1540 จุด การเข้าเก็งกำไรเล่นรอบรีบาวด์ระยะสั้น กลยุทธ์ระยะกลาง-ยาว คือ เลือกลงทุนทยอยสะสม หุ้นพื้นฐานดี หุ้น Defensive และปันผลสูง และหุ้นกลุ่มรีท และกองทุนโครงสร้างพื้นฐาน ซึ่งบอนด์ยิลด์ไทยปรับลง
บล.ยูโอบี เคย์เฮียน ระบุว่า ผลการทบต่อตลาดหุ้น ขึ้นกับความเสียหายจากการโจมตี วิเคราะห์ในมุมมองเชิงกลยุทธ์และผลประโยชน์ตามทฤษฎีเกมส์ ยังคงประเมินความขัดแย้งไม่ลุกลามเป็นสงครามเต็มรูปแบบ แต่การปะทะกันเพื่อช่วงชิงและรักษาความเชื่อมั่นของประชาชนในแต่ละฝ่ายเป็นสิ่งที่น่าจะเกิดขึ้นและยืดเยื้ออีกระยะ โดยความเสียหายจากการตอบโต้ของแต่ละฝ่ายจะเป็นตัวกำหนดความเสี่ยงทางลงและจิตวิทยาของตลาด ประเมิน SET Index มีแนวรับที่ 1566 และ 1546 จุด ตามลำดับ